**OBČINA TRZIN**

**Župan**

Številka: 19-6/2012

Datum: 7.11.2012

**Občinskemu svetu**

**Občine Trzin**

Zadeva: **SPREMEMBE IN DOPOLNITVE PRAVILNIKA O SOFINANCIRANJU KULTURNIH DEJAVNOSTI V OBČINI TRZIN**

**Namen:** Sprejem sprememb pravilnika

**Pravna podlaga:** 25. 101. in 120 člen Zakona o uresničevanju javnega interesa za kulturo (U.L. RS, št. 77/07 – UPB1, 56/08, 4/10, 20/11), Pravilnik o izvedbi javnega poziva in javnega razpisa (U.L. RS, št. 43/10), 21. in 29. člen Zakona o lokalni samoupravi (Ur.l. RS, št. 94/07-UPB2, 27/2008 Odl.US: Up-2925/07-15, U-I-21/07-18, 76/2008, 79/2009, 51/2010 in 40/2012 - ZUJF) in 18. člen Statuta Občine Trzin (U. v. OT, št. 2/99,4/00,5/03,2/06 in 8/06)

**Predlagatelj in poročevalec na seji:** Župan Tone Peršak.

**Obrazložitev predloga:** Občinski svet je novembra 2011 v skladu z Zakonom o lokalni samoupravi in Zakonom o uresničevanju javnega interesa za kulturo (ZUJIK) sprejel Pravilnik o sofinanciranju kulturnih dejavnosti v Občini Trzin, ki je bil ob ZUJIK in drugih veljavnih predpisih ter Proračunu Občine Trzin za leto 2012 in Letnem programu kulture v Občini Trzin za leto 2012, podlaga za izvedbo javnega razpisa za sofinanciranje kulturnih dejavnosti v Občini Trzin za leto 2012. Ob vlogah izvajalcev in kasneje delu komisije, ki skrbi ter ocenjuje programe društev so se pokazale določene pomanjkljivosti in nejasnosti, ki jih s temi spremembami odpravljamo.

Predlagane spremembe in razlogi zanje:

1. Kot možne izvajalce kulturne dejavnosti, ki so lahko upravičeni do občinskih sredstev črtamo zasebne zavode, glede na to da so upravičeni izvajalci tako društva, javni zavodi kot samozaposleni v kulturi,
2. Dodajamo dikcijo, da program izvajajo društva s svojim lastnim članstvom, razen za namene izobraževanja
3. V 7. členu popravljamo dikcije skladno z ZUJIK. 120. člen ZUJIK namreč narekuje, da odločbe izdaja minister, ki ga na lokalni ravni predstavlja župan (100. člen ZUJIK). V tem členu v komisijo predlagamo tudi dva člana uprave namesto enega uradnika in dodajamo določbo o pisanju zapisnika..
4. Pri nalogah strokovne komisije dodajamo možnost vrednostne presoje projektov z vidika sporočilnosti in estetske vrednosti, med naloge pa tudi jasno zapisujemo da med različnimi možnimi prijavitelji za isti občinski projekt izbere enega izvajalca.
5. Potrebno je bolj kot v prvotnem Pravilniku upoštevati nesporno potrebo, da v določenih primerih kot so pevski zbori, plesne in folklorne skupine, igralske skupine ipd., društvom zagotoviti možnosti angažiranja kvalificiranih mentorjev, pevovodij, režiserjev itd., saj drugače dejavnost ostaja na diletantski ravni in ne more doseči ustrezne kakovostne ravni, zato v 15. členu zvišujemo število točk dodeljenih v izobraževalne namene.
6. V 15. členu v okviru Ad 2 točke spreminjamo besedilo alineje, ki govori o manj pomembnih prireditvah, tako, da je vključena tudi možnost upoštevanja gostovanj društev oziroma izvajalcev od drugod, če je gostovanje del programa izvajalca iz Trzina.
7. V 17. členu dodajamo več meril za ocenjevanje, vrednotenje in izbiro kulturnih projektov, kot so število uspešno izvedenih prireditev, kakovostna skupina, napovedana finančna soudeležba in možnost izvedbe projekta z lastnim članstvom.

**Finančne posledice:** Sprejem Sprememb Pravilnika sam po sebi ne bo imel nobenih dodatnih posledic za Proračun Občine Trzin.

**Predlog sklepa:**

Na podlagi 25. 101. in 120. člena Zakona o uresničevanju javnega interesa za kulturo (Ur.l. RS, št. 94/07-UPB2, 27/2008 Odl.US: Up-2925/07-15, U-I-21/07-18, 76/2008, 79/2009, 51/2010 in 40/2012 - ZUJF), Pravilnika o izvedbi javnega poziva in javnega razpisa (U.L. RS, št. 43/10), 21. in 29. člena Zakona o lokalni samoupravi (U.L. RS, št. 94/07 – UPB2, 76/08, 79/09, 51/10, ) in 18. člena Statuta Občine Trzin (U. v. OT, št. 2/99,4/00,5/03,2/06 in 8/06) je Občinski svet Občine Trzin na 19. redni seji dne 21.11.2012 sprejel

### SKLEP

Občinski svet sprejme Spremembe in dopolnitve Pravilnika o sofinanciranju kulturnih dejavnosti v Občini Trzin v predlaganem besedilu.

Spremembe pravilnika se objavijo v Uradnem vestniku Občine Trzin in začnejo veljati naslednji dan po objavi.

Številka:19-6/2012

Datum: 21.11.2012 Župan

 Anton Peršak l.r.